text: Raerderhim
  Raerderhim | |
  ---|---|
  It eardere gemeentehûs fan Raerderhim yn Raerd. | |
  flagge | wapen |
  lokaasje | |
  polityk | |
  lân | Nederlân |
  provinsje | Fryslân |
  sifers en geografy | |
  haadplak | Raerd |
  grutste plak | Jirnsum |
  ynwennertal | 2.925 (1981) |
  befolkingstichtens | 83,6 / km² |
  oerflak | 35,00 km² |
  tal doarpen | 6 |
  skiednis | |
  oprjochte | 1851 |
  oant 1851 | Gritenij Raerderhim |
  opheft | 1984 |
  opgien yn | Boarnsterhim |
  no part fan | Súdwest-Fryslân Ljouwert |
  oar | |
  tiidsône | UTC +1 |
  simmertiid | UTC +2 |
  Raerderhim (Nederlânsk en offisjeel: Rauwerderhem) is in eardere gemeente yn 'e midden fan Fryslân, noardlik fan 'e Snitser Mar. Dizze gemeente hie op 1 jannewaris 1981 in befolking fan 2.925 minsken,[1] en besloech in oerflak fan likernôch 35 km².[2]
  Ynhâld
  Skiednis[bewurkje seksje | boarne bewurkje]
  Raerderhim wie de súdwestpunt fan Eastergoa. Doe't dat bestjoerlik split waard, hearde it by de Leppa, en doe't dy yn trije parten útienfoel wie it in part fan Idaerderadiel. Perslot rekke Idaerderadiel skieden yn parten benoarden en besúden de Boarn, en foar 1500 ûntstie de gritenij Raerderhim. De grytmannen fan Raerderadiel wennen op Jongemastate by Raerd.
  By de gemeentlike weryndieling fan 1 jannewaris 1984, wie it plan om Raerderhim by de nije gemeente Littenseradiel te foegjen, mar úteinlik waard it mei Idaerderadiel en it grutste part fan Utingeradiel gearfoege ta de gemeente Boarnsterhim. By de gemeentlike weryndieling fan 2014 waard Boarnsterhim opheft. De doarpen Raerd, Dearsum, Poppenwier, Sibrandabuorren en Tersoal kamen doe by Súdwest-Fryslân te hearren, wylst Jirnsum oergie nei de gemeente Ljouwert.
  Plakken[bewurkje seksje | boarne bewurkje]
  Gebiet[bewurkje seksje | boarne bewurkje]
  De noardwestgrins fan Raerderhim wie de De Swette, mei oan de oare kant Baarderadiel. De noardeastgrins wie de âlde rin fan de Boarn, mei deroerhinne Idaarderadiel. De súdeastgrins wie de Nije Wjittering mei derfoarby Utingeradiel. Oan de súdkant wie de Snitser Mar de grins mei Doanjewerstâl, en de grins mei Wymbritseradiel yn it súdwesten waard foarme troch de Sjaardemasleat en de Spearster dyk.
  Untwikkeling ynwennertal[bewurkje seksje | boarne bewurkje]
  - 1974 - 2.541
  - 1969 - 2.504
  - 1964 - 2.636
  - 1959 - 2.732
  - 1954 - 2.886
  - 1900 - 2.825
  - 1848 - 2.382
  - 1796 - 1.477
  - 1714 - 1.200
  Sjoch ek[bewurkje seksje | boarne bewurkje]
  Boarnen, noaten en/as referinsjes: |
  
  